| Morcego das ribeiras |
| --- |
|  |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Chiroptera |
| Suborde: | Microchiroptera |
| Familia: | Vespertilionidae |
| Subfamilia: | Myotinae |
| Xénero: | ***Myotis*** |
| Especie: | ***M. daubentonii*** |

 |
| Nome binomial |
| ***Myotis daubentonii***(Kuhl, 1817) |
|  |
| Subespecies |
| * *M. daubentonii* subsp *daubentonii*, **Kuhl**, (1817).
* *M. daubentonii* subsp *chasanensis*, **Tiunov**, (1997).
* *M. daubentonii* subsp *loukashkini*, **Shamel**, (1942).
* *M. daubentonii* subsp *nathalinae*, **Tupinier**, (1977).
* *M. daubentonii* subsp *petax*, **Hollister**, (1912).
* *M. daubentonii* subsp *ussuriensis*, **Ognev**, (1927).
* *M. daubentonii* subsp *volgensis*, **Eversman**, (1840).
 |

O **morcego das ribeiras** (*Myotis daubentonii*) é unha especie de morcego de tamaño mediano a pequeno con orellas curtas. Habita a área comprendida entre Gran Bretaña e o Xapón e o seu número está a crecer moi rapidamente en varias zonas.

O seu nome científico fai referencia ao naturalista francés Louis Jean-Marie Daubenton.

Descrición
----------

Gustav Mützel, para A. E. Brehm. 1927.
O morcego das ribeiras é unha especie de tamaño mediano a pequeno. O seu pelame é dun gris amarronado no lombo e gris prateado no ventre. Os máis novos teñen o pelame máis escuro cós adultos. Os morcegos teñen a cara dun ton rosáceo, aínda que a área ao redor dos seus ollos é pelada. Cando se axita, as súas orellas forman ángulos rectos. As membranas da cola e as ás presentan unha tonalidade marrón escura.

Este animal mide entre 45 a 55 milímetros de longo, cunha lonxitude coas súas ás abertas que promedia 240 a 275 mm. Pesa entre sete e quince gramos.

Tempo de vida
-------------

Os morcegos das ribeiras poden vivir máis de vinte e dous anos.

Hábitat
-------

O morcego das ribeiras pode atoparse ao longo de Gran Bretaña, Europa e en países como o Xapón e Corea. Habita os bosques e aniña en lugares próximos a fontes de auga, como ríos ou canles.

As colonias de verán están formadas en covas subterráneas, túneles, sotos, minas e pontes baixas. Estas colonias sempre están preto da auga. Este morcego tamén hiberna nos mesmos lugares dende setembro até finais de marzo ou abril.

Caza e alimento
---------------

Mapa de distribución europea
O morcego das ribeiras é insectívoro e emprega a ecolocalización para achar ás súas presas e para orientarse durante a noite. Emiten sons demasiado altos para ser captados polos humanos para detectar e interpretar o eco creado para construír unha "imaxe auditiva" dos seus arredores. Este morcego emite a ecolocalización en chamadas cuxa frecuencia se atopa entre 32 e 85 kHz, a pesar de que as típicas chamadas acadan 45 ou 50 kHz e teñen unha duración de 3.3 ms.

Os morcegos abandonan os seus niños á tardiña e cazan insectos que habitan sobre a auga. A súa dieta principal consiste de pequenas moscas e bolboretas nocturnas. Esta especie adoita comer a súa peza cando aínda está en voo. Un morcego das ribeiras de sete gramos de peso a miúdo regresa ao seu niño con once gramos logo de só unha hora fóra, aumentando de peso nun 57%.

Reprodución
-----------

O apareamento leva a cabo no outono e as crías nacen durante a primavera seguinte. As femias reúnense nas colonias maternais de corenta a oitenta morcegos durante xuño e xullo. O morcego das ribeiras é capaz de voar tres semanas despois do seu nacemento e adquire a súa independencia ás seis ou oito semanas de ter nacido.

Conservación
------------

Morcego das ribeiras voando
Todos os morcegos de Gran Bretaña están protexidos baixo a Acta de Vida Salvaxe e de Campo de 1981. Estes animais tamén están protexidos polas Regulacións para a Conservación de 1994.

O morcego das ribeiras é unha especie en perigo de extinción en Alemaña e Austria.

Notas
-----

1. ↑  Parsons, S. e Jones, G. (2000) 'Acoustic identification of twelve species of echolocating bat by discriminant function analysis and artificial neural networks.' *J Exp Biol*. **203**: 2641-2656.
2. ↑  Obrist, M.K. Boesch, R. e Flückiger, P.F. (2004) 'Variability in echolocation call design of 26 Swiss bat species: Consequences, limits and options for automated field identification with a synergic pattern recognition approach.' *Mammalia*. **68** (4): 307-32.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Morcego das ribeiras*** |

|  |  |
| --- | --- |
|  | Commons ten máis contidos multimedia sobre:  ***Morcego das ribeiras*** |

### Bibliografía

* *Myotis daubentonii**(en castelán)* no Inventario Español de Especies Terrestres do Ministerio de Medio Ambiente (MMA). Arquivo en pdf.
* *Myotis daubentonii**(en inglés)* en Mammal species of the World.

### Ligazóns externas

* Mapa de poboación do morcego das ribeiras
* ARKive: Fotografías e videos
* Información sobre o morcego

|  |  |
| --- | --- |
| Identificadores taxonómicos | 
* BioLib: 2273
* CMS: myotis-daubentonii
* Dyntaxa: 205992
* EOL: 327580
* EUNIS: 1482
* FE: 305417
* FE-New: ID
* GBIF: 7261883
* iNaturalist: 74702
* ITIS: 632012
* IUCN: 14128
* MSW: 13802391
* NBN: NHMSYS0000528028
* NCBI: 98922
* Soortenregister: 138958
* TAXREF: 200118
* WoRMS: 1037277

 |